C O M U N I C A T

Reglementări privind asigurarea accesului la servicii medicale a refugiaţilor proveniţi din zona de conflictului armat din Ucraina.

Potrivit reglementărilor OUG nr.15/2022 şi nr.20/2022, privind acordarea de sprijin şi asistenţă umanitară de către statul român **cetăţenilor** **străini sau apatrizilor aflaţi în situaţii deosebite**, proveniţi din zona conflictului din Ucraina şi care **NU** solicită o formă de protecţie potrivit Legii nr. 122/2006 privind azilul în România, aceştia,

***beneficiază ca asiguraţii români de aceleaşi drepturi la servicii medicale, materiale sanitare, medicamente şi dispozitive medicale cuprinse în pachetul de servicii de bază , precum de cele cuprinse în programele naţionale de sănătate, fără plata contribuţiei de asigurări de sănătate, a contribuţiei personale pentru medicamentele acordate în tratamentul ambulatoriu şi cu scutire de la coplată.***

***Astfel,***

* Furnizorii de servicii medicale acordă servicii medicale refugiaţilor pe baza **documentului de trecere a frontierei de stat valabil, acceptat de statul român** din care rezultă că persoana se încadrează în categoria cetăţenilor ucraineni sau, după caz, a cetăţenilor străini sau apatrizi care provin din zona conflictului armat. (Anexa).
* La momentul acordării serviciilor medicale, furnizorul va accesa link-ul: <https://e-pias.casan.ro:443> pentru **generarea** în aplicaţia informatică a **NUMĂRULUI UNIC TEMPORAR DE ÎNREGISTRARE**.
* Manualul şi instrucţiunile de utilizare a aplicaţiei va fi comunicat tuturor furnizorilor de servicii medicale (Anexa).
* După generare, furnizorul de servicii medicale va tipări **documentul** care conţine Numărul de identificare şi-l va înmâna pacientului care a beneficiat de serviciul medical.
* Furnizorul păstrează o copie după **documentul utilizat în procedura de generare a numărului unic temporar.**
* În baza documentului care atestă numărul de identificare, furnizorul înregistrează în aplicaţia informatică (SIUI–Desktop, sau alte aplicaţii informatice autorizate CNAS) **serviciile medicale efectuate, în acelaşi mod în care face toate înregistrările obişnuite.**
* **Serviciile medicale clinice** cuprinse în pachetul de servicii de bază se acordă **fără a fi necesară prezentarea biletului de trimitere.**
* Asumarea tuturor serviciilor medicale se face prin **semnătură extinsă/calificată a furnizorului**, potrivit legislaţiei naţionale/europene în vigoare privind serviciile medicale de încredere.
* Serviciile medicale se transmit în platforma informatică în maxim 3 zile calendaristice de la data acordării acestora.
* Furnizorul are obligaţia să ţină evidenţe distincte. În vederea decontării serviciilor medicale efectuate, la **raportarea lunară** a serviciilor medicale efectuate, **factura** va fi însoţită de **documente justificative** şi de **copii ale documentelor de identitate ale persoanelor refugiate asumate prin semnătură electronică.**
* Utilizarea şi modul de completare a **formularului de prescripţie medicală** pentru medicamente cu şi fără contribuţie personală în tratamentul ambulatoriu este prevăzut în Ordinul MS/CNAS nr. 674/252/2022 (Anexa).

* Utilizarea şi modul de completare a **biletului de trimitere pentru investigaţii paraclinice** este prevăzut în Ordinul MS/CNAS nr. 674/252/2022 (Anexa).

CAS Arad, prin grija compartimentelor de specialitate, oferă sprijin furnizorilor de servicii medicale în vederea înregistrării corecte în platformele informatice a datelor privind refugiaţii proveniţi din zona de conflictului armat din Ucraina.

* Adresa de e-mail [casar@casar.ro](mailto:casar@casar.ro)
* Tel: 0257/270202, interior 122 şi 230.

***Anexe:***

1. OUG nr.15/2022 şi 20/2022, privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului din Ucraina.
2. Ordonanța de Urgență nr. 20/2022 privind modificarea și completarea unor acte normative, precum și pentru stabilirea unor măsuri de sprijin și asistență umanitară.
3. Ordin nr. 127 din 2 martie 2022 pentru modificarea şi completarea Ordinului preşedintelui Casei Naţionale de Asigurări de Sănătate nr. 1.549/2018 privind aprobarea Normelor metodologice pentru stabilirea documentelor justificative privind dobândirea calităţii de asigurat.
4. Ordin nr.155/2022 pentru modificarea Ordinului președintelui Casei Nationale de Asigurari de Sanatate nr. 1549/2018 privind aprobarea Normelor metodologice pentru stabilirea documentelor justificative privind dobandirea calitatii de asigurat, precum și pentru stabilirea documentelor necesare atribuirii numarului unic de identificare in sistemul de asigurari sociale de sănătate cetaţenilor străini sau apatrizilor aflati in situatii deosebite care provin din zona conflictului armat din Ucraina și intra în România și care nu solicită o formă de protecţie potrivit Legii nr. 122/2006 privind azilul în România.
5. Ordin nr.159/2022 privind modificarea şi completarea Ordinului preşedintelui CNAS nr.1041/2014 privind elaborarea şi actualizarea Registrului unic de evidenţă a asiguraţilor în Sistemul Informatic Unic Integrat (SIUI) la nivelul CNAS şi a Caselor de Asigurări de Sănătate.
6. Manual şi instrucţuni de utilizare a aplicaţiei **- Generare numere unice temporare de înregistrare pentru cetăţenii din Ucraina.**
7. Ordin nr. 815/145/2022pentru modificarea și completarea [anexei nr. 2](https://legislatie.just.ro/Public/DetaliiDocumentAfis/249556) la [Ordinul ministrului sănătății și al președintelui Casei Naționale de Asigurări de Sănătate nr. 674/252/2012](https://legislatie.just.ro/Public/DetaliiDocumentAfis/249555) privind **aprobarea formularului de prescripție medicală electronică** pentru medicamente cu și fără contribuție personală în tratamentul ambulatoriu și a [Normelor metodologice](https://legislatie.just.ro/Public/DetaliiDocumentAfis/249556) privind utilizarea și modul de completare a formularului de prescripție medicală electronică pentru medicamente cu și fără contribuție personală în tratamentul ambulatoriu.
8. Ordin nr. 816/140/2022pentru completarea [Ordinului ministrului sănătății și al președintelui Casei Naționale de Asigurări de Sănătate nr. 868/542/2011](https://legislatie.just.ro/Public/DetaliiDocumentAfis/243607) privind **aprobarea modelului unic al biletului de trimitere pentru investigații paraclinice** utilizat în sistemul asigurărilor sociale de sănătate și a Instrucțiunilor privind utilizarea și modul de completare a biletului de trimitere pentru investigații paraclinice utilizat în sistemul asigurărilor sociale de sănătate.

CAS ARAD